Buskblomsterfluer

Buskblomsterfluer (slekten Parasyrphus) er en gruppe av fluer som tilhører familien blomsterfluer (Syrphidae). Det er kjent 30 arter, 10 av dem forekommer i Norge.


== Utseende ==
Middelsstore (6-11 mm), slanke blomsterfluer, svarte, bakkroppen med gule flekker. Ansiktet er for det meste gult med en svart midtstripe, det er vanligvis forholdsvis bredt. Antennene varierer i farge fra helt gult til helt svart. Pannen og issen er kledt med utstående, svarte hår. Deler av den er dekket av støvflekker som er viktige karakterer for å skille artene. Fasettøynene er nakne eller med spredte, korte hår. Thorax er svart, mer eller mindre glinsende, bortsett fra scutellum som er mørkgult. Beina er gule og svarte, i det minste leggene på for- og mellombeina er nesten alltid gule. Vingene er nokså smale, glassklare bortsett fra et brunt vingemerke. Åren R4+5 er rett. Bakkroppens grunnfarge er dypt svart. På det andre leddet har den avrundede, gule sideflekker. De tredje og fjerde leddene har enten gule sideflekker eller gule tverrbånd som er litt insskåret i midten bak. De ligner mest på artene i slekten Syrphus men er slankere.


== Levevis ==
Larvene lever av bladlus, mest på bartrær, men også på løvtrær og busker. De kan også spise larver av bladbiller (Chrysomelidae). De voksne fluene besøker gjerne blomster. Blomsterfluer i denne slekten kan påtreffes fra april til september, men de enkelte artene har kortere flygetider. Noen av artene ser man lite til då de stort sett oppholder seg oppe i trekronene.


== Utbredelse ==
De fleste av artene er utbredt i den palearktiske sone, dessuten forekommer de i Nord-Amerika og Sørøst-Asia. Flere av artene har svært vide utbredelser.


== Systematisk inndeling med nordiske arter ==

Fluer (Brachycera)
Muscomorpha
høyerestående fluer [Cyclorrhapha)
Aschiza
familie blomsterfluer (Syrphidae)
underfamilie Syrphinae
slektsgruppe Syrphini
slekten buskblomsterfluer, Parasyrphus Matsumura, 1917
lys buskblomsterflue, Parasyrphus annulatus (Zetterstedt, 1838) – over det meste av Norge bortsett fra høyfjellet
brei buskblomsterflue, Parasyrphus groenlandicus (Nielsen, 1910) – sjelden art, i fjellet
mørkfotet buskblomsterflue, Parasyrphus lineolus (Zetterstedt, 1843) – over så godt som hele Norge
måneflekket buskblomsterflue, Parasyrphus macularis (Zetterstedt, 1843) – nord til Nordland
stripet buskblomsterflue, Parasyrphus malinellus (Collin, 1952) – langs kysten til Nordland
svartfotbuskblomsterflue, Parasyrphus nigritarsis (Zetterstedt, 1843) – fjellene i Sør-Norge og i Finnmark, ikke vanlig
taigabuskblomsterflue, Parasyrphus proximus Mutin, 1990 – i Norge ett funn fra Jotunheimen
flekket buskblomsterflue, Parasyrphus punctulatus (Verrall, 1873) – ved kysten i Sør-Norge
fjellbuskblomsterflue, Parasyrphus tarsatus (Zetterstedt, 1838) – hele landet bortsett fra Sørlandet og det sørlige Østlandet
gulfotbuskblomsterflue, Parasyrphus vittiger (Zetterstedt, 1843) – det meste av Norge


== Kilder og litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
Fauna Europaea Web Service (2004) Fauna Europaea version 1.1, www.faunaeur.org
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
Torp, E. 1994. Danmarks svirrefluer (Diptera: Syrphidae). Apollo Books, Stenstrup.


== Eksterne lenker ==
(en) buskblomsterfluer i Encyclopedia of Life 
(en) buskblomsterfluer i Global Biodiversity Information Facility 
(no) buskblomsterfluer hos Artsdatabanken 
(sv) buskblomsterfluer hos Dyntaxa 
(en) buskblomsterfluer hos Fauna Europaea 
(en) buskblomsterfluer hos ITIS 
(en) buskblomsterfluer hos NCBI 
(en) Kategori:Parasyrphus – bilder, video eller lyd på Wikimedia Commons 
www.syrphidae.com/ – the Syrphidae website
Norsk Entomologisk forening – for deg som vil lære mer om insekter.